Gesonde Seks Huiswerk #31 – Multiplayer Seks | Timothy Kieswetter's Blog oor Gesonde Seksualiteit
Gesonde Seks Huiswerk #31 – Multiplayer Seks
Posted on February 10, 2012 by Timothy Kieswetter
Gesonde Seks Huiswerk #31
Nee dit is nie 'n threesome nie! Vandag se huiswerk is net nog 'n briljante Gesonde Seks tegniek om die gevoelens, sensasies en uiteindelik die orgasme te verbeter. Ek hoor weekliks hoe paartjies kla dat hul sekslewe gestagneer het en vervelig is. Die orgasme is gewoonlik die hoogtepunt en as dit nie bereik word nie, dan raak die motivering om weer seks te hê al hoe minder.
Die orgasme is glad nie die holy grail van seks nie, maar slegs een element van plesier. Leer om die hele liefdesmaaksessie te geniet en nie net uit te sien na die klimaks nie – vanaf die voorspel, die heen-en-weer-plesier makery tot die aanskouing van jou geliefde se klimaks. Selfs die na-spel.
Maar dit is slegs moontlik as julle al twee saam gaan liefde maak. Met ander woorde, die een kan nie net al die werk doen terwyl die ander een rustend toekyk nie. Moenie net daar lê nie, neem deel. Moet ook nie so vinnig moontlik na jou klimaks beweeg nie. Spandeer tyd om mekaar se liggame te ontdek en om die voorspel so lank as moontlik uit te rek.
Hier is dus iets wat jy kan doen.
Terwyl die man die vrou penetreer kan hy sy lyf effens lig om ruimte te maak vir die vrou om haar hand tussen hulle lywe in te skyf en sy penis te gryp. Terwyl die man aanhou om haar te penetreer, het die vrou 'n goeie greep op die basis van sy penis en kan sy haar eie bewegings met haar hand doen.
Dis amper asof sy hom 'n handjob gee terwyl hy haar penetreer. In hierdie posisie kan die vrou rowwer met haar man werk as wat sy gewoonlik sou omdat die penis in 'n veilige plek is. Die vrou kan ook van tyd tot tyd afgly van sy penis en haar man se skrotum ferm met haar bakhand vashou om hom na nuwe hoogtes van plesier te stuur. Hierdie multi-player posisie is nie net lekker vir die man nie, maar ook vir die vrou. Haar hand sal ook herhaaldelik kontak met haar klitoris maak en dit sal haar net verder aanspoor om harder en vinniger met haar nuwe speelding te werk.